Becoming (գիրք)

Becoming, նախկին ԱՄՆ առաջին տիկին Միշել Օբամայի հուշագրությունը, որը հրատարակվել է 2018 թվականի նոյեմբերի 13-ին ։ Հեղինակը գրքում պատմել է իր անձնական փորձի, ծագման, Սպիտակ տունը կառավարելու տարիների, հանրային առողջության իր արշավի և որպես մայր՝ իր դերի մասին։ Գիրքը հրատարակել է «Crown» հրատարակչությունը և թարգմանվել 24 լեզուներով։ Մեկ միլիոն օրինակ նվիրաբերվել է երեխաներին գրքեր մատակարարող «First Book» շահույթ չհետապնդող կազմակերպությանը։ Այն ավելի շատ է վաճառվել, քան 2018 թվականին ԱՄՆ-ում հրատարակված մյուս բոլոր գրքերը՝ ռեկորդ գրանցելով ընդամենը 15 օրում։

Նախադրյալներ 
Հուշագրությունը հրատարակվել է 2018 թվականի նոյեմբերի 12-ին։  Համաձայն «The Atlantic»  ամսագրի համանուն աղբյուրի՝ Բարաք Օբաման հայտնել է, որ Միշելը գիրքը գրելիս օգտվել է գրպանային գրողի ծառայություններից։

Ընդհանուր տեսություն 
Գրքի 24 գլուխները (ներածական մասը և վերջաբանը ներառյալ) բաժանված են երեք մասի՝ «Becoming Me», «Becoming Us»  և «Becoming More»:  «Becoming Me»  մասում նկարագրվում է Օբամայի վաղ կյանքը, մասնավորապես՝ Չիկագոյի հարավային մասում ծնողների (Ֆրասեր և Մարիան Ռոբինսոնների) հետ անցկացրած տարիները։ Ընտանիքը ապրել է երկհարկանի առանձնատան երկրորդ հարկում, որտեղ Օբաման իր ննջասենյակը կիսել է եղբոր՝ Քրայգի հետ։  Այնուհետև ներկայացվում է Փրինսթոնի համալսարանում և Հարվարդի իրավունքի դպրոցում ուսանելու, «Sidley Austin» իրավաբանական կազմակերպությունում որպես իրավաբան աշխատելու տարիները, որտեղ էլ նա հանդիպել է Բարաք Օբամային։ «Becoming Us»  մասում նկարագրվում է նրանց սիրային հարաբերությունները, ամուսնությունը, Բարաք Օբամայի քաղաքական գործունեության սկիզբը՝ Իլինոյս նահանգի Սենատում։ Գրքում պատմվում է Օբամայի՝ որպես աֆրոամերիկուհի ԱՄՆ առաջին տիկին կատարած գործունեության, մոր դերի և ամուսնական պարտականությունների մասին։  Բաժինն ավարտվում է 2008 թվականի ընտրություններով, երբ Բարաք Օբաման ընտրվում է ԱՄՆ նախագահ։ «Becoming More» բաժնում նկարագրված է Բարաք Օբամայի նախագահությունը, Միշել Օբամայի «Let's Move» արշավը և իր դուստրերին՝ Մալիա և Սաշա Օբամաներին դաստիարակելու գործընթացը, և Օբամաների ընտանիքի կյանքի այլ կողմերը՝ որպես երկրի Առաջին ընտանիք։

Վաճառք 
Գիրքը՝ կոշտ կազմով, աուդիո և էլեկտրոնային տարբերակները ներառյալ, լույս ընծայման առաջին իսկ օրը ԱՄՆ-ում և Կանադայում վաճառվել է 725,000 օրինակով՝ այն դարձնելով 2018 թվականին հրատարկված երկրորդ բեսթսելլերը։  Առաջին տեղում Բոբ Վուդվարդի «Fear:Trump in the White House»  գիրքն է, որը հրատարակման առաջին օրը վաճառվել է 900,000 օրինակով։  Այնուամենայնիվ, գրքերի վաճառքով զբաղվող «Barnes & Noble»  ընկերությունը հայտնել է, որ «Becoming»-ը գերազանցել է «Fear»-ին՝ առաջին շաբաթվա ընթացքում վաճառված օրինակների թվով։

Այդպիսով՝ այն դարձել է մեկ շաբաթում այդքան շատ օրինակներով վաճառված երկրորդ գիրքը՝ 2015 թվականին լույս ընծայված «Go Set a Watchman» գրքից հետո։ Գիրքը առաջին շաբաթում վաճառվել է 1.4 միլիոն օրինակով։ 15 օր անց այն դարձել է 2018 թվականին ԱՄՆ-ում վաճառված  լավագույն բեսթսելլերը։

2019 թվականի մարտի 26-ին արդեն «Becoming» -ը վաճառվել էր 10 միլիոն օրինակով։

Արձագանք 
Գրաքննությունների  «Book Marks»  վեբ կայքի տվյալներով՝ քննադատների 18 տոկոսը բացասական, իսկ 73 տոկոսը դրական արձագանք է տվել այդ գրքին։ Այս տվյալները ստացվել են 22 գրաքննադատությունների վերլուծության հիման վրա։ Գիրքը ստացել է 42.000 վարկանիշ, 41.000 գրաքննադատություն՝ «Goodreads» կայքում և 5 աստղից հավաքել 4.55-ը։  «The Atlantic»-ի խմբագիր Հաննա Գիոգրիսը գիրքն անվանել է «գրավիչ» և «թարմացնող»։

Գրքի աուդիո տարբերակը արժանացել է մրցանակի՝ 2020 թվականի «Grammy Award for Best Spoken Word Album» անվանակարգում։

Սաունդթրեք 
Ամերիկացի երաժիշտ Questlove -ը այս գրքի համար սաունդթրեք է ստեղծել, որն անվանել է «The Michelle Obama Musiaqualogy»:

Ֆիլմ 
2020թ. մայիսին Netflix ընկերությունը գրքի սյուժեի հիման վրա նկարահանեց գեղարվեստական ֆիլմ՝ ներկայացնելով գլխավոր հերոսուհու անցած ուղին ըստ հուշագրությունում պատկերված դրվագների։ Ֆիլմում տեղ են գտել տեսագրություններ Միշել Օբամայի «կուլիսների հետևում» կատարած ուղեվորություններից, ինչպես նաև դրվագներ Օփրահ Ուինֆրիին և Սթիվեն Քոլբերին տված հարցազրույցներից։

Շրջագայություն 
2018 թվականի նոյեմբերին Միշել Օբաման իրականացրել է ազգային գրքի շրջագայություն, որը սկսվել է Չիկագոյում՝ United Center կենտրոնում։   Օբաման գիրքը և շրջագայությունը նախադիտել է Չիկագոյի «Windy City Live»  հեռուստաշոուի ժամանակ, որը անց է կացվել Չիկագոյի Near West Side -ում՝ իր մայր բուհում՝  Whitney M. Young Magnet High School on Chicago's -ում։

Սկզբնապես շրջագայությունն ընդգրկելու էր 10 քաղաք, բայց 2019 թվականի փետրվարին ավելացավ ևս 21 քաղաք, որոնցից վեցը՝ Եվրոպայում և չորսը՝ Կանադայում։Ծանոթագրություններ

Արտաքին հղումներ 

Ինքնակենսագրություններ
2018 գրքեր
Newmag հրատարակչության գրքեր